stanford-oval/wikipedia huggingface dataset:
Sacha Modolo

| Sacha Modolo |
| --- | --- |
 Sacha Modolo 2015.
Henkilötiedot
Syntynyt: 19. kesäkuuta 1987 (ikä 37)
Kansalaisuus:   Italia
Pyöräilijä
Pituus:  180 cm
Paino:  67 kg
Joukkue:  lopettanut
Laji:  maantiepyöräily
Rooli:  ajaja
Ajajatyyppi:  kirimies
Ura
Amatöörijoukkue(et)
2006–2009:  Zalf-Désirée-Fior
Ammattilaisjoukkue(et)
2010–2013  2014–2017 2018−2019 2020–2021 2022:  Colnago-CSF Inox / Bardiani Valvole-CSF Inox Lampre / UAE Abu Dhabi EF Education First Alpecin-Fenix Bardiani-CSF-Faizanè
Suurimmat voitot
 Italian ympäriajo, etappi 
 Tiedot päivitetty: 2. tammikuuta 2023 
Sacha Modolo (s. 19. kesäkuuta 1987 Conegliano, Veneto) on italialainen maantiepyöräilijä. Hän aloitti ammattilaisuransa Colnago-CSF Inox / Bardiani Valvole-CSF Inox -tallissa, jota hän edusti vuodet 2010–2013. Kausilla 2014–2017 hän ajoi Lampre / UAE Abu Dhabi -joukkueessa, 2018–2019 EF Education Firstissä, 2020–2021 Alpecin-Fenixissä ja viimeisenä ammattilaisvuotenaan 2022 Bardiani-CSF-Faizanè-tallissa. Hän voitti 13. ja 17. etapin Italian ympäriajossa 2015.
Saavutuksia

Lähteet: Pro Cycling Stats, Cycling Archives
Klearkhos Soloilainen

Klearkhos Soloilainen (m.kreik. Kλέαρχoς ὁ Σολεύς, Klearkhos ho Soleus; lat. Clearchus; 300-luku eaa.) oli antiikin kreikkalainen peripateettiseen koulukuntaan kuulunut filosofi.
Elämä

Klearkhos oli kotoisin Soloista, Kyprokselta. Hän kuului peripateetikkoihin, mutta sai vaikutteita myös akatemialaisuudesta ystävänsä Herakleides Pontoslaisen kautta.
Klearkhoksen uskotaan matkustaneen baktrialaiseen Ai-Khanoumin kaupunkiin. Hän oli Stasanorin, Aleksanteri Suuren kenraalin ja myöhemmän Baktrian ja Sogdianan satraapin, maanmies ja aikalainen.
Ai-Khanoumista on löydetty vuosiin 300–250 eaa. ajoitettu hautamuistomerkki, joka on tunnistettu Kineaan haudaksi. Kineas kuvataan kreikkalaisen siirtokunnan perustajaksi ja johtajaksi (oikistēs). Hautamuistomerkissä on kirjoitus, jonka on sen itsensä mukaan kirjoittanut Klearkhos, jota pidetään samana Klearkhos Soloilaisena. Hän kopioi kirjoituksen Delfoista.
Kirjoituksessa lukee:
»Lapsena, opi hyviä tapoja.
Nuorena miehenä, opi hallitsemaan halut.
Keski-iässä, ole oikeudenmukainen.
Vanhalla iällä, anna hyviä neuvoja.

Sitten kuole, ilman katumusta.»
Teokset

Klearkhos kirjoitti laajalti itäisistä kulttuureista, Persiasta Intiaan, ja häneltä tunnetaan useita tekstikatkelmia. Hänen teoksensa Kasvatuksesta (Περὶ παιδείας, Peri paideiās) tunnetaan Diogenes Laertiokselta.
Klearkhos esitti useita teorioita läntisten ja itäisten uskontojen välisistä yhteyksistä. Teoksessaan Kasvatuksesta hän kirjoitti, että "gymnosofistit ovat maagien jälkeläisiä". Toisessa Josephuksen lainaamassa tekstissä hän kertoo keskustelusta Aristoteleen kanssa, jossa filosofi sanoi heprealaisten olevan intialaisten filosofien jälkeläisiä.
Hänen teoksiinsa kuuluivat myös::
Elämät (Βίοι, Bioi) – elämäkerrallinen teos, ainakin kahdeksan osaa
Kommentaari Platonin Timaiokseen
Platonin ylistyspuhe (Πλάτωνος ἐγκώμιον, Platōnos enkōmion)
Matemaattisista aiheista Platonin Valtiossa (Περὶ τῶν ἐν τῇ Πλάτωνος Πολιτείᾳ μαθηματικῶς ἐιρημένων, Peri tōn en tē Platōnos Polīteiā mathēmatikōs eirēmenōn)
Gergithios (Γεργίθιος) – tutkielma imartelusta
Ystävyydestä (Περὶ φιλίας, Peri filiās)
Sananlaskuja (Παροιμίαι, Paroimiai)
Arvoituksista (Περὶ γρίφων, Peri grifōn)
Erōtika (Ἐρωτικά) – kokoelma rakkaustarinoita
Maalauksista (Περὶ γραφῶν, Peri grafōn)
Perigrafai(?) (Περιγραφαί(?)) – Athenaioksen lukutapa on kyseenalainen (XIV 648f)
Sähkörauskusta (Περὶ νάρκης, Peri narkēs)
Vesieläimistä (Περὶ τῶν ἐνύδρων, Peri tōn enydrōn)
Kukkuloista (Περὶ θινῶν, Peri thīnōn) – hiekka-autiomaista?
Luurangoista (Περὶ σκελετῶν, Peri skeletōn) – anatominen teos
Unesta (Περὶ ὕπνου, Peri hypnū) – aitous kyseenalainen
Tutkijat ovat erimielisiä siitä, tulisiko Aelianus Tacticuksen lainaama sotataktiikkaa käsittelevä teos laittaa Klearkhos Soloilaisen vai Klearkhos Herakleialaisen nimiin.
Ronald McLean

| Mitalit> Maa:   Yhdistynyt kuningaskunta.Miesten voimistelu. Olympialaiset  | Mitalit> Maa:   Yhdistynyt kuningaskunta.Miesten voimistelu. Olympialaiset  | Mitalit> Maa:   Yhdistynyt kuningaskunta.Miesten voimistelu. Olympialaiset  | Maa:   Yhdistynyt kuningaskunta> Miesten voimistelu. |
| --- | --- | --- | --- |
|  Pronssia | Tukholma 1912 | joukkuekilpailu |  |
Ronald Gordon McLean (26. maaliskuuta 1881 Lontoo – 2. heinäkuuta 1941 Shirley, Länsi-Midlands) oli brittiläinen voimistelija ja olympiamitalisti. Hän oli mukana saamassa joukkuevoimistelussa pronssia vuoden 1912 kesäolympialaisissa Tukholmassa. Lisäksi hän kuului siinä viidenneksi sijoittuneeseen joukkueeseen vuoden 1920 kesäolympialaisissa Antwerpenissä.
Kivikasvot (Kivikasvojen musiikkimaailma)

| Kivikasvot   (Kivikasvojen musiikkimaailma) Kivikasvot |
| --- | --- | --- |

Studioalbumin tiedot
 Äänitetty : 1974
 Studio : Finnlevyn studiot
 Julkaistu: 1974
 Formaatti: LP-levy (ROLP-5)   C-kasetti (ROKA 5)
 Tuottaja(t): Paavo Einiö
 Tyylilaji: iskelmä
 Kesto: 35.43
 Levy-yhtiö: Oy Finndisc Ab
 Levymerkki: Rondo
Muut kannet
   Albumin takakansi.
Kivikasvojen muut studioalbumit
| Folk-Fredi ja Kivikasvot 1966 | Kivikasvot   (Kivikasvojen musiikkimaailma) 1974 | Sähköisiä tuokioita Kivikasvojen seurassa 1983 |
Kivikasvot (Kivikasvojen musiikkimaailma) on Kivikasvojen toinen studioalbumi vuodelta 1974. Levy sisältää vain neljä kappaletta, mutta jokainen kappale on yli 5 minuuttia kestävä sikermä jonkin tietyn maan lauluista.
Albumi julkaistiin Rondo-levymerkillä vinyylilevynä ja C-kasettina.
Kappaleet

Kaikki kappaleet sovittanut Pentti Lasanen.
| --- | --- |
 A-puoli Saavuthan jälleen Roomaan – 8.42 (Italialainen sikermä) Tie  Saavuthan jälleen Roomaan  Poika varjoiselta kujalta  Tango D'amore  Kaunis pesijätär  Anna  Vain sulle laulan Näin  La più bella del mondo  Romantica  Come prima  Illalla, illalla  Lazzarella  Pienen pieni serenadi  Nel blu di pinto di blu  Carina  Miksi puhelin ei soi  Renatta  Oli kuu, oli ilta  Piove  Anno Dazumal in Berlin – 9.30 (Saksalainen sikermä) Seison sateessa  Luonasi oli aina niin ihanaa  Lemmen seitsemäs taivas on meidän  Ich bin von Kopf bis Fuss auf Liebe eingestellt  Suutelen kättänne, madame  Me kahvilassa istuttihin  Tango Notturno  Kaksi sydäntä valssin tahdissa   In München steht ein Hofbräuhaus   Kuka jaksaa maksaa   Ich hab' noch einen Koffer in Berlin   Lili Marleen   St. Paulin lyhtyjen alla   Vill ni se en stjärna   Kuinka vislaat Johanna?   Mitä teet polvellas, rakas Hans   Ich hab' das Fräulein Helen baden sehen   Ich brauche keine millionen   Ich hab' mein Herz in Heidelberg verloren :  B-puoli Carnevaalit Copacabaanalla – 9.25 (Latinalais-amerikkalainen sikermä) Mambo jambo  La Cumparsita  Yksin  Plegaria  Caminito  Vihreät silmät  Cubanacan  Rumba Tambah  Ave Maria no morro  Besame mucho  Capri  Maria from Bahia  My friend Elisabeth  Brazil  El cumbanchero  Say si si  South American way  Tavataan Cairohuoneella – 8.46 (Suomalainen sikermä) Kohtalokas samba  Tamara tanssii  Kaunis valhe  Carmen Conchita  Lola pieni  Vaimoke  Romantiikkaa ruusutarhassa  Vetoketju  Jimmy banjoaan hän soittaa  Pot pot potkut sain  Metsäpirtti  Koskaan en koskaan  Sulle kauneimmat lauluni laulan  Nuoruuden sävel  Seitsemän tuntia onnehen  Lemmen liekki leimahtaa  Pot pot potkut sain
Kokoonpano

Pentti Lasanen - orkesterin johto
Kokoonpano > Kivikasvot

Ilkka Hemming
Georg Dolivo
Ismo Sajakorpi
Fredi
Kokoonpano > Tuotanto

Ronnie Kranck - äänitys (Finnlevyn studiot)
Lasse Takamäki - layout
Seppo Saves - valokuva
Paavo Einiö - tuotanto (Oy Finndisc Ab)
Räjähtämätön ampumatarvike

Räjähtämättömällä ampumatarvikkeella tarkoitetaan räjähtävää ampumatarviketta, joka on viritetty, virittynyt, tai
muuten valmisteltu räjähtämään, mutta joka ei ole räjähtänyt. Räjähtämätön ampumatarvike on saatettu ampua ampuma-aseella, pudottaa ilma-aluksesta tai asentaa tarkoituksella tiettyyn paikkaan. Räjähtämättömän ampumatarvikkeen viritystilaa ei tiedetä.
Määritelmiä

Suomenkielessä räjähtämättömillä ampumatarvikkeilla tarkoitetaan yleisesti sodassa tai rauhan aikana räjähtämättä jääneitä räjähteitä sekä niiden osia. Suomenkielinen lyhenne räjähtämättömille ampumatarvikkeille on RAT.
Yhdistyneet kansakuntien määritelmän mukaan konflikteissa räjähtämättä jääneet ampumatarvikkeet jaotellaan räjähtämättömiin ampumatarvikkeisiin (Unexploded ordnance, UXO), hylättyihin ampumatarvikkeisiin (Abandoned explosive ordnance). Miinoja ei luokitella räjähtämättömiksi ampumatarvikkeiksi, sillä miinojen on tarkoitus räjähtää vasta ihmisen tai ajoneuvon läsnäolosta, läheisyydestä tai kosketuksesta.
Räjähtämättömät ampumatarvikkeet voivat olla hengenvaarallisia, joten niihin ei saa koskea. Räjähtämättömien ampumatarvikkeiden tilan määritteleminen on usein erittäin vaikeaa. Räjähtämätön ampumatarvike voi räjähtää itsestään tai pienen liikuttamisen seurauksena. Toisaalta jotkin räjähtämättömät ampumatarvikkeet eivät räjähdä kuin vasta niitä raivattaessa. Räjähtämättömien ampumatarvikkeiden vaara aiheuttaa, miinavaaran ohella, maailmalaajuisesti suuria humanitäärisia ongelmia. Konfliktialueilla on usein huomattavasti enemmän räjähtämättömiä ampumatarvikkeita kuin miinoja.
Räjähtämättömät ampumatarvikkeet Suomessa

Suomessa räjähtämättömiä ampumatarvikkeita voi löytyä Puolustusvoimien harjoitusalueilta. Sodissa räjähtämättä jääneitä ampumatarvikkeita löydetään ajoittain ympäri Suomea. Suomessa siviilikohteessa havaitusta räjähteestä pitää aina ilmoittaa poliisille. Puolustusvoimien harjoitusalueilla havaituista räjähteistä voi ilmoittaa lähimpään Puolustusvoimien joukko-osastoon.
Sacha Remling

Sacha Sebastian Remling (s. 16. joulukuuta 1971) on suomalainen ravintoloitsija ja toimittaja. Hän oli yksi MoonTV:n tunnetuimmista juontajista.
Remling tuli tunnetuksi MoonTV:n rääväsuisena toimittajana. Hän juonsi ohjelmia Mustapippuri, Radalla, REC ja Festarispesiaalit sekä toimi tuottajana ja kanava-AD:nä. Remling on julkaissut myös Mustapippuri-keittokirjan (Otava 2001) yhdessä ohjelman toisen toimittajan Matti Djateun kanssa. MoonTV:n lopetettua Remling siirtyi mainostoimisto Taivaaseen. Keväällä 2011 hän juonsi Ihan finaalissa -ohjelmaa yhdessä Edu Kehäkettusen kanssa.
Remling perusti We Got Beef -nimisen baarin Helsingin Punavuoreen vuonna 2003 yhdessä Kössi Rehmosen ja Antti Eerikäisen kanssa. Remling, Eerikäinen ja Rehmonen sekä Juri Hakala pitivät Slussen-nimistä ruokaravintolaa Punavuoressa vuosina 2006–2008. Remling, Rehmonen ja Eerikäinen ovat omistaneet myös Bali-Hai-nimisen ruokaravintolan niin ikään Punavuoressa.
Vuonna 2014 Remling ja Edu Kehäkettunen alkoivat juontaa Hesa o Ygöne -nimistä ohjelmaa Radio Helsingissä. Ygösen jälkeen Remling siirtyi Radio Helsingin aamuihin, jossa hänen juontajakavereinaan olivat Maria Veitola ja Aleksi Pahkala. Keväällä 2015 Remling lopetti juontajana Radio Helsingissä ja muutti USA:han. Remlingillä on pitseria ja retropelihalli Albuquerquessa, New Mexicossa.
Aiheesta muualla

Sacha on gurgo Helsingin Sanomat. 12.7.2001.
Sahankylä

Sahankylä tarkoittaa seuraavia asioita:
Sahankylä, kylä Alahärmässä
Sahankylä, kylä Eurassa
Sahankylä, kylä Hauholla
Sahankylä, kylä Kauhajoella
Sahankylä, kylä Keuruulla
Sahankylä, kylä Kurikassa
Sahankylä, kylä Lammilla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sahankylä”, voi hakea sivunnimihaulla, laajalla sivunnimihaulla tai tekstihaulla.
Sahanokkakolibri

| Sahanokkakolibri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Ramphodon
Laji::  naevius
Kaksiosainen nimi
 Ramphodon naevius  (Dumont, 1818) 
Katso myös
   Sahanokkakolibri Wikispeciesissä   Sahanokkakolibri Commonsissa 
Infobox OKNimi-testi OKIUCN-testi OK: 
Sahanokkakolibri (Ramphodon naevius) on Brasilian kotoperäinen kiitäjälintu. Se on sukunsa ainoa laji. Sen esiintymisalue maan kaakkoisosan Minas Geraisin eteläosasta ja Espírito Santosta Santa Catarinaan. Se on tavattu myös Rio Grande do Sulissa. Charles Henri Frédéric Dumont de Sainte-Croix kuvaili lajin holotyypin Rio de Janeiron Mount Corcovadolta vuonna 1818.
Samur

| Samur |
| --- | --- |
 Samurjoen laaksoa.
Alkulähde:  Guton, Kaukasus
Laskupaikka:  Kaspianmeri
Maat:  Azerbaidžan, Venäjä
Pituus:  213 km
Virtaama:  75 m³/s
Valuma-alue:  7 330 km²
Samur (venäjäksi ja lezgiksi Саму́р, azer. Samurçay) on joki Venäjään kuuluvan Dagestanin ja Azerbaidžanin rajalla. Sen pituus on 213 kilometriä, valuma-alueen laajuus 7 330 neliökilometriä ja keskimääräinen virtaus 20 kilometrin päässä joen suusta 75 kuutiometriä sekunnissa.
Joki saa alkunsa Kaukasuksen pääjonoon kuuluvalta Guton-vuorelta, virtaa levenevässä laaksossa useina haaroina ja laskee Kaspianmereen muodostaen suiston. Osa vedestä johdetaan Samurin–Apšeronin ja Samurin–Derbentin kanaviin.
Samurin varrella sijaitsevat Rutulin, Ahtyn, Usuhtšain ja Magaramkentin piirikeskukset. Sen yläjuoksulla on avaarien asuttama Kusurin kylä. Alempana joen varsilla asuu tsahureja, rutuleja ja lezgejä.
Aiheesta muualla

Kuvia tai muita tiedostoja aiheesta Samur Wikimedia Commonsissa
Safmarine

Safmarine logo.
Safmarine (Safmarine Container Lines N.V.) on kansainvälinen laivanvarustamo, joka tarjoaa konttien ja irtolastien kuljetusta maailmanlaajuisesti. Yhtiön perustivat 1946 amerikkalaiset laivanvarustajat ja eteläafrikkalaiset teollisuusmiehet, ja yhtiö on nykyisin tunnettu Afrikan liikenteen asiantuntija. Safmarinella on edustaja yli 130 maassa ympäri maailmaa ja sillä on toimistoissaan yli 1 200 työntekijää huolehtimassa asiakkaiden yksilöllisistä kuljetustarpeista. Yhtiön pääkonttori on ollut Antwerpenissa Belgiassa vuodesta 1996 eli siitä asti kun se sai valmiiksi Belgian Line CMBT -yhtiön haltuunoton. Vuonna 1999 A.P. Møller-Mærsk Gruppen osti Safmarinen ja he ovat pitäneet yhtiön omana tuotemerkkinä, eivätkä ole yhdistäneet sitä kokonaan Maersk Sealand -yhtiöön. Vuonna 2002 Safmarine hankki Torm Lines -yhtiön.
Ennen Safmarinen ostoa yhtiön konteissa käytettiin tunnusta SAMU, ja oston jälkeen uusissa konteissa on ollut emoyhtiön tunnus MSKU. Maersk säilytti Safmarinen vanhat tunnukset, mutta yhdisti ne uudella tavalla kontteihin. Ennen ostoa kontit olivat sinisiä ja niiden molemmissa kyljissä oli Safmarinen lipputunnus ja takaovessa oli teksti "Safmarine". Vanhoissa jäähdytetyissä konteissa oli suuri Safmarine-teksti kyljissä. Uudet kontit ovat tummemman sinisiä ja jäähdytetyt kontit ovat valkoisia, ja niiden kyljissä on jättikokoinen teksti ja lippu.
Keri Russell

| Keri Russell |
| --- | --- |
 Keri Russell San Diego Comic-Conissa 2013.
Henkilötiedot
Koko nimi:  Keri Lynn Russell
Syntynyt: 23. maaliskuuta 1976 (ikä 48)  Fountain Valley, Kalifornia, Yhdysvallat
Puoliso:  Shane Deary (2007–2013)
Lapset:  3
Näyttelijä
Aktiivisena:  1991–
Merkittävät roolit:  Felicity Porter (Felicity) Elizabeth Jennings (Americans)
Palkinnot
 Golden Globe (1999)  Teen Choice (1999)  Satellite Award (2015) 
Aiheesta muualla
IMDb 
Elonet
Keri Russell elokuvan Harry Potter ja kuoleman varjelukset, osa 1 ensi-illassa vuonna 2010.
Keri Lynn Russell (s. 23. maaliskuuta 1976 Fountain Valley, Kalifornia, Yhdysvallat) on yhdysvaltalainen näyttelijä. Hän tuli tunnetuksi 1990-luvulla pääroolistaan televisiosarjassa Felicity, josta hän voitti Golden Globe -palkinnon. Vuosina 2013–2018 Russellilla oli päärooli tv-sarjassa Americans, josta hän sai Primetime Emmy- ja Golden Globe -ehdokkuudet.
Ensimmäisen ääniroolinsa Russell teki vuoden 2009 animaatioelokuvaan Wonder Woman. Hän on tehnyt rooleja useissa elokuvissa, kuten Vaarallinen tehtävä III, Dark Skies ja Apinoiden planeetan vallankumous. Vuonna 2017 Russell sai tähden Hollywood Walk of Famelle.
Tausta

Keri Russell syntyi Kaliforniassa Stephanie (o.s. Stephens) ja David Russellille, joka työskenteli Nissan Motorsilla esimiehenä. Hänellä on vanhempi veli Todd ja nuorempi sisko Julie. Kerin lapsuudessa perhe muutti isän työn takia usein, ja he asuivat tuona aikana Texasissa, Arizonassa ja Coloradossa. Russell harrasti nuorena tanssia, minkä ansiosta hän pääsi tv-ohjelmaan Mickey Mouse Club.
Ura

Russell debytoi televisiossa 15-vuotiaana, kun hän esiintyi Disney Channelin uudistuneessa Mickey Mouse Club -sarjassa. Samassa ohjelmassa esiintyivät myös nuoret Ryan Gosling, Justin Timberlake, Christina Aguilera ja Britney Spears. Vuonna 1992 Russell teki ensimmäisen elokuvaroolinsa komediassa Kultsi, suurensin kakaran. 1990-luvulla hänellä oli roolit myös muun muassa tv-sarjoissa Isojen poikien leikit ja Pulmuset sekä lyhytikäisessä saippuaoopperassa Malibu Shores.
Vuonna 1994 Russell esiintyi Bon Jovin musiikkivideolla ”Always” ja vuonna 1997 Heath Ledgerin kanssa tv-sarjassa Roar. Vuosina 1998–2002 hän näytteli nimiroolia The WB -kanavan suositussa draamasarjassa Felicity. Hän voitti Golden Globen roolistaan vuonna 1999.
Felicityn päätyttyä Russell esiintyi New Yorkissa Off Broadway -tuotannossa Fat Pig, elokuvassa Kiukun parempi puoli (2005) sekä minisarjassa Into the West. Ohjaaja J.J. Abramsin pyynnöstä Russell liittyi toimintaelokuvan Vaarallinen tehtävä III näyttelijäkaartiin vuonna 2005.
Vuodesta 2013 lähtien Russell näytteli agentti Elizabeth Jenningsiä draamasarjassa Americans. Sarja päättyi kuuden tuotantokauden jälkeen vuonna 2018. Russellilla oli vuonna 2013 pääroolit myös scifitrillerissä Dark Skies ja romanttisessa komediassa Austenland.
Heinäkuussa 2018 ilmoitettiin Russellin saaneen roolin J. J. Abramsin elokuvasta Star Wars: The Rise of Skywalker, joka sai ensi-iltansa joulukuussa 2019.
Yksityiselämä

Vuonna 2007 Russell avioitui Shane Dearyn kanssa, jonka hän oli tavannut yhteisten ystävien kautta. Heille syntyi poika samana vuonna ja tytär vuonna 2011. Pari erosi kesällä 2013.
Russell on seurustellut Americans-vastanäyttelijänsä Matthew Rhysin kanssa vuodesta 2013 lähtien. Pariskunnalla on vuonna 2016 syntynyt poika.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1992 | Kultsi, suurensin kakaran | Honey, I Blew Up the Kid | Mandy Park |
| 1997 | Eight Days a Week | Eight Days a Week | Erica |
| 1998 | Kuoleman arvosanat | The Curve | Emma |
| 2000 | Rytmiä peliin | Mad About Mambo | Lucy McLoughlin |
| 2002 | Olimme sotilaita | We Were Soldiers | Barbara Geoghegan |
| 2005 | Kiukun parempi puoli | Upside of Anger | Emily Wolfmeyer |
| 2006 | Vaarallinen tehtävä III | Mission: Impossible III | Lindsey Farris |
| 2006 | Grimm Love | Grimm Love | Katie Armstrong |
| 2007 | Unelmien resepti | Waitress | Jenna Hunterson |
| 2007 | The Girl in the Park | The Girl in the Park | Celeste |
| 2007 | August Rush | August Rush | Lyla Novacek |
| 2008 | Iltasatuja | Bedtime Stories | Jill |
| 2009 | Wonder Woman | Wonder Woman | Ihmenainen (äänirooli) |
| 2009 | Leaves of Grass | Leaves of Grass | Janet |
| 2010 | Extraordinary Measures | Extraordinary Measures | Aileen Crowley |
| 2012 | Goats | Goats | Judy |
| 2013 | Austenland | Austenland | Jane Hayes |
| 2013 | Dark Skies | Dark Skies | Lacy Barrett |
| 2014 | Apinoiden planeetan vallankumous | The Dawn of the Planet of the Apes | Ellie |
| 2016 | Free State of Jones | Free State of Jones | Serena Knight |
| 2019 | Star Wars: The Rise of Skywalker | Star Wars: The Rise of Skywalker | Zorii Bliss |
| 2021 | Antlers | Antlers | Julia Meadows |
| 2023 | Cocaine Bear | Cocaine Bear | Sari |
| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jakso(t) |
| --- | --- | --- | --- | --- |
| 1991–1993 | Mickey Mouse Club | Mickey Mouse Club | itsenään | kaudet 4–6 |
| 1993 | Isojen poikien leikit | Boy Meets World | Jessica | ”Grandma Was a Rolling Stone” |
| 1994 | Daddy's Girls | Daddy's Girls | Phoebe Walker |  3 jaksoa ”Pilot” ”American in Paris... Cool” ”Keep Your Business Out of My Business”  |
| 1995 | Pulmuset | Married... with Children | April Adams | ”Radio Free Trumaine” |
| 1996 | Malibu Shores | Malibu Shores | Chloe Walker | 10 jaksoa |
| 1997 | Roar | Roar | Claire |  2 jaksoa ”Pilot” ”Banshee”  |
| 1997 | Seitsemäs taivas | 7th Heaven | Camille | ”Choices” |
| 1998–2002 | Felicity | Felicity | Felicity Porter | 84 jaksoa |
| 2005 | Into the West | Into the West | Naomi Wheeler | ”Manifest Destiny” |
| 2007 | Tuho-osasto | Scrubs | Melody O’Harra |  2 jaksoa ”My Turf War” ”My Cold Shower”  |
| 2010–2011 | Running Wilde | Running Wilde | Emmy Kadubic | 13 jaksoa |
| 2013 | Sukuvika | Arrested Development | Widow Carr (ääni) | ”Señoritis” |
| 2013–2018 | Americans | The Americans | Elizabeth Jennings | 75 jaksoa |
| 2023 | Extrapolations | Extrapolations | Olivia Drew | ”2059 Part II: Nightbirds” |
| 2023 | The Diplomat | The Diplomat | Kate Wyler | 8 jaksoa |
Aiheesta muualla

Kuvia tai muita tiedostoja aiheesta Keri Russell Wikimedia Commonsissa
Sahanmäki

| Sahanmäki |
| --- | --- |
 Niinistönkatu kulkee Sahanmäen teollisuusalueen halki.
Kaupunki:  Hyvinkää
Kaupunginosa nro:  9
Postinumero(t):  05800
Sahanmäki on kaupunginosa Hyvinkäällä. Etäisyys kaupungin keskustaan on noin kilometri ja kaupunginosa rajoittuu lännessä Helsinki–Riihimäki-rataan, etelässä Hyvinkään keskustaan, idässä Hyvinkään lentokenttään ja pohjoisessa teollisuusalueeseen.
Pientalovaltaisessa Sahanmäessä on paikallisesti merkittävä yrityskeskittymä, jossa toimivat muun muassa Onninen ja Reka Kaapeli. Vuoteen 2018 asti Sahanmäessä toimi myös VR Hyvinkään konepaja, jonne sulkemisen jälkeen sijoitettiin Transvalin logistiikkakeskus. Kaupunginosan palveluihin kuuluvat muun muassa kaksi lähikauppaa, palvelukeskus ja Hyvinkään ammattioppilaitos. Karankadulla sijaitsee Hyvinkään ensimmäinen vesitorni. Sotien jälkeen Sahanmäkeen asutettiin karjalaisia evakoita, joiden muistoksi Sahanmäenpuistoon on pystytetty Terho Sakin suunnittelema muistokivi. Sahanmäessä sijaitsee myös Surujen puisto, jossa on Oiva Hurmeen suunnittelema muistomerkki Sahanmäessä vuonna 1918 sisällissodassa teloitetuille 147 punaiselle.
Sahanmäen ja Hyvinkään rautatieaseman välillä liikennöivät paikallisliikenteen bussilinjat 2, 2A ja 2B.
Sahanmäen kaupunginosan nimi juontuu alueella vuosina 1908–1909 toimineesta Niilo Ahlgrenin sahasta.
Räjäyttäjät tulee taas

| ”Räjäyttäjät tulee taas” Räjäyttäjät |
| --- | --- | --- |

Singlen tiedot
 B-puoli: ”Teksasiin”
 Julkaistu: 11. maaliskuuta 2014
 Formaatti: 7" vinyyli
 Tyylilaji: garage rock
 Levy-yhtiö: White Denim
Räjäyttäjien muut singlet
| ”Räjä & Roll All Night Long” 2012 | ”Räjäyttäjät tulee taas” 2014 |   |
Räjäyttäjät tulee taas on garage punk -yhtye Räjäyttäjien kappale ja single vuodelta 2014. Siitä julkaistiin 516:n kappaleen 7" valkoinen vinyylipainos. Single julkaistiin ainoastaan Yhdysvalloissa.
Kappaleet > A-puoli

Räjäyttäjät tulee taas
Kappaleet > B-puoli

Teksasiin
Kokoonpano

Jukka Nousiainen – laulu, kitara
Mikko ”Rock” Siltanen – basso
Alex Reed – rummut
Santi Michele e Gaetano

Kirkon julkisivu
Santi Michele e Gaetano on Firenzessä sijaitseva barokkityylinen kirkko. Kirkko rakennettiin vuosina 1604–1648. Rakennuksen suunnittelijana toimi arkkitehti Bernardo Buontalenti, joskin useat arkkitehdit muuttivat kirkon suunnitelmaa rakentamisen aikana.
Kirkon paikalla sijaitsi aiemmin romaaninen kirkkorakennus, joka oli omistettu arkkienkeli Mikaelille. Uusi kirkkorakennus pyhitettiin pyhälle Gaetanolle, joka kanonisoitiin vuonna 1671. Rakennustöitä rahoittivat useat Firenzen aatelissuvut Medicit mukaan lukien.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:San Gaetano, Florence